Diari Oficial de la Generalitat Valenciana


Sumari del DOGV 3946, del 23-02-2001 (2001/1130)

ORDRE de 30 de novembre de 2000, de la Conselleria de Cultura i Educació, per la qual es desestima la sol·licitud per a impartir el primer cicle incomplet d'Educació Infantil al centre privat Salgui, de València.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3946

Data del DOGV
:   23-02-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/1130


Data del document
:   23-02-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament primari

ORDRE de 30 de novembre de 2000, de la Conselleria de Cultura i Educació, per la qual es desestima la sol·licitud per a impartir el primer cicle incomplet d'Educació Infantil al centre privat Salgui, de València. [2001/A1130]
  
L'expedient, l'ha iniciat el titular del centre privat Salgui, amb domicili al carrer del Músic Cavanilles, 33, de València, codi 76221199, en sol·licitud d'autorització per a impartir l'Educació Infantil de primer cicle incomplet, amb una unitat.
  
L'Ordre de 2 de febrer de 1998, de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil (DOGV d'11.03.1998), en l'apartat primer punt b), establix la condició, per a poder autoritzar un centre incomplet, que «la demanda escolar actual en l'etapa, nivell i cicle de què es tracte no justifique l'existència d'un centre complet, llevat que el centre preexistisca com a establiment amb llicència municipal i s'ubique al nucli històric de la localitat (...)».
  
Atés que el centre de referència no preexistix com a establiment amb llicència municipal.
  
Atés que, d'acord amb l'informe de la Inspecció Educativa, es desprén que funcionen al barri cinc línies completes d'Educació Infantil, segon cicle, i que es troba en tramitació l'autorització d'un altre centre del primer cicle de l'Educació Infantil, amb la qual cosa es deduïx que hi ha una demanda suficient per a justificar un centre complet de tres unitats de primer cicle.
  
Atés que de les al·legacions del titular del centre no es desprén l'absència de demanda suficient per a tres unitats en la demarcació escolar, sinó en concret per al seu centre, i això de manera presumpta, ja que no ha escolaritzat mai alumnat de les edats compreses en el primer cicle d'Educació Infantil.
  
Vists la Llei Orgànica 8/1985, de 3 de juliol, Reguladora del Dret a l'Educació (BOE de 04.07.1985); la Llei Orgànica 1/1990, de 3 d'octubre d'Ordenació General del Sistema Educatiu (BOE de 04.10.1990); el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats, per a impartir ensenyaments de règim general no universitaris.
  
Vista l'Ordre de 2 de febrer de 1998 (DOGV d'11.03.1998), de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991, de 14 de juny.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Desestimar la sol·licitud per a impartir el primer cicle incomplet d'Educació Infantil al centre privat Salgui, de València, amb número de codi 12987600.
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 30 de novembre de 2000
  
El conseller de Cultura i Educació,
  
MANUEL TARANCÓN FANDOS